**Adatkezelési tájékoztató a kamerás őrzési védelmi rendszer működtetéséről**

A Quattro Szolgáltató Kft.az üzlethelyiségbe belépőket az ügyféltérben elhelyezett képfelvevő kamerák működésével kapcsolatban az alábbiakról tájékoztatja.

1. A kamerás megfigyelőrendszer üzemeltetője: Quattro Szolgáltató Kft.(székhely: 5300 Karcag, Dózsa Gy.u.2. adószám.: 10545155-2-16 képviselője: Marady Tibor)
2. Az adatfeldolgozó megnevezése: nincs
3. A kamera az ügyféltérben van elhelyezve. Látókörében található az üzlethelyiség bejárata, kirakata, valamint a teljes ügyféltér, amely váróként is funkcionál. A kamera az üzlethelyiség nyitvatartási idejében nem üzemel, kikapcsolt állapotban van, így az oda betérő ügyfelek és vizsgálatra várakozó betegek képmását és mozgását nem figyeli meg és nem rögzíti.
4. A kezelt személyes adatok köre: A kamerás megfigyelőrendszer a kamera által megfigyelt területen munkaidő után (joszerűen vagy jogszerűtlenül) tartózkodó személy képmását és a felvételen látható cselekvését rögzíti. A kamera hangot nem rögzít. A kamera elhelyezkedése kameratérképvázlaton is rögzített, amely a kamera megfigyelési irányát is ábrázolja. A tájékoztató mellékletében megtekinthető.
5. Az adatkezeléssel érintettek köre: A kamera működési idejében az üzlethelyiségben tartózkodó személyek.
6. Az adatkezelés célja: A fizikai biztonság, az adat és vagyonvédelem garantálása, valamint a biztonság sérülése (betörés) esetében a jogkövetkezmények megállapításának lehetővé tétele, a nyomozó hatóság munkájának segítése a jogellenes cselekmény elkövetőjének megállapítása céljából.
7. Az adatkezelés jogalapja: Az adatkezelést a Kft. jogos érdeke (GDPR6. Cikk, 1. (f) pontja) alapozza meg, amely arra irányul, hogy megvédje az üzletben található nagy értéket képviselő vagyontárgyakat, valamint az adatvagyont.
8. Az adatkezelés időtartama, a felvételek törlésére előirányzott határidő: 7 nap

A megfigyelt területen bekövetkezett incidens, bűncselekmény esetében a szükséges eljárások lefolytatásáig. A mentett felvételek belső szerveren, kizárólag belső jogosultsággal, belépési kóddal érhetőek el. A szerverek védett térben vannak elhelyezve. A hozzáférés naplózásra kerül.

1. A személyes adatokat más címzettnek nem adjuk ki.
2. Harmadik országba adatot nem továbbítunk.
3. Ki férhet hozzá a kamera által rögzített felvételekhez: A felvételekhez kizárólag a Kft. ügyvezetője fér hozzá. Természetesen a képfelvételeket jogi kötelezettségünk teljesítése érdekében hatóság, bíróság, ügyészség megkeresésére ki kell adnunk. Amennyiben pedig jogi igényünk érvényesítéséhez van szükségünk a felvételekre, azokat jogászaink is meg kell ismerjék.
4. Hogyan védjük személyes adatait: Vigyázunk a személyes adataira, a védelem érdekében szükséges technikai és szervezési intézkedéseket meghozzuk, melyeket rendszeresen felül is vizsgálunk, ahogy belső eljárási szabályaink megalkotásával és alkalmazásával is az adatait védjük. E szabályok, intézkedések biztosítják, hogy az adatok ne semmisüljenek meg, jogosulatlan kézbe ne kerüljenek, azokat jogosulatlanul ne lehessen megváltoztani, felhasználni, megsemmisíteni, törölni, továbbítani, módosítani, nyilvánosságra hozni. Adatvédelmi szintünknek megfelelő védelmet várunk el azoktól is, akiknek adatokat továbbítunk. Belső eljárási szabályaink szerint csak azoknak biztosítunk adatihoz hozzáférést, akiknek a munkájuk végzéséhez, az adatkezelés céljának megvalósításához feltétlenül szükséges, de ügyelünk az adatok hitelességére és változatlanságának megtartására. Az üzlethelyiség riasztó rendszerrel felszerelt. Az informatikai alapú adattárolás során jelszóval, meghatározott jogosultságokkal, rendszeresen frissített vírusvédelemmel, biztonsági mentéssel védjük az adatait. Mindezt úgy, hogy folyamatosan figyeljük a technikai, szervezési újdonságokat és a védelmi szintünknek megfelelőket beépítjük azokat a védelmi szintünk biztosítása érdekében.
5. Mi történik, ha a megadott személyes adatok sérülnek: Adatvédelmi incidens minden olyan esemény bekövetkezte, amikor a biztonság sérül. Akkor történik, ha a továbbított, tárolt vagy más módon kezelt személyes adat véletlenül vagy jogellenes módon megsemmisül, megváltozik, elvész, jogosulatlanul nyilvánosságra jut, jogosulatlan személy fér hozzá. Ilyen esemény esetében, haladéktalanul, de legalább az eseményről való tudomásszerzést követő 72 órán belül bejelentést teszünk az adatvédelmi hatóságnak (NAIH). Ezt a bejelentést nem kell megtennünk, ha bizonyítani tudjuk, hogy az incidens valószínűen nem jár kockázattal a természetes személyek jogaira és szabadságaira nézve. További teendőnk, hogy az érintetteket tájékoztassuk (a honlapunkon keresztül is), melyet szintén indokolatlan késedelem nélkül kell megtennünk. Kivétel az az eset, ha az incidens káros hatásait sikeresen megakadályoztuk. Az incidenseket, a NAIH tájékoztatásától függetlenül nyilvántartásba vesszük.
6. **Milyen jogai vannak az Érintetteknek az adatkezelésünkkel kapcsolatban:**

**Joga van a tájékoztatáshoz**

Tájékoztatnunk kell az érintetteket legalább arról, hogy ki az adatkezelő, mi az adatok kezelésének célja, jogalapja, kik a címzettek, történik-e és kinek adattovábbítás, valamint egyéb kiegészítő információkat is meg kell adnunk. Ez a tájékoztató is e célt szolgálja.

**Élhet hozzáférési jogával**

Ön jogosult arra, hogy tájékoztatást kérjen és kapjon arról, folyamatban van-e nálunk személyes adatkezelés. Hozzáférhet a következő információkhoz: mi az adatkezelés célja, jogalapja, mely személyes adatokat kezelnek, kik a címzettek, például az adatfeldolgozók, mennyi ideig kezelik az adatokat, melyek az érintettek jogai, van-e adattovábbítás, melyek a garanciái, van-e automatizált döntéshozatal, profilalkotás. Megilleti a másolat kérésének lehetősége. Ennek részleteiről kérésre tájékoztatást adunk.

**Adatait helyesbítheti, kiegészítheti**

Kérheti és mi indokolatlan késedelem nélkül helyesbítjük az Önre vonatkozó pontatlan adatokat. Amennyiben azt észleli, hogy az adatai hiányosak – kiegészítő nyilatkozat útján – kérheti azok kiegészítését.

**Élhet a törléshez (elfeledtetéshez) való jogával**

Ön jogosult arra, hogy kérje személyes adatai törlését, ha a következőkben felsoroltak valamelyike fennáll. Ezt indokolatlan késedelem nélkül kell megtennünk. Az okok: a személyes adatokra már nincs szükségünk, Ön tiltakozik az adatkezelés ellen, és nincs más jogszerű ok az adatkezelésre, az adatait jogellenesen kezeltük vagy jogi kötelezettségünk törölni az adatokat. Kérését csak akkor nem tudjuk teljesíteni, ha: az adatai a véleménynyilvánítás szabadságához és a tájékozódáshoz való jog gyakorlása céljából szükségesek, jogi kötelezettség teljesítése, illetve közérdekből szükségesek, továbbá jogi igények előterjesztéséhez, védelméhez, valamint statisztikai célból szükségesek.

**Korlátozhatja az adatkezelést**

Kérésére korlátozzuk az adatkezelést, ha a következő okok egyike fennáll: a) Ön vitatja az adatai pontosságát, a korlátozás ekkor addig áll fenn, amíg ellenőrizni tudjuk az adatok pontosságát, b) az adatkezelésünk jogellenes, de Ön ellenzi az adatok törlését, kéri azok korlátozását, c) jogi igények előterjesztéséhez szüksége van az adatokra, bár nekünk már nincsen szükségünk rájuk, d) Ön tiltakozott az adatkezelés ellen, ez esetben arra az időre korlátozzuk az adatkezelést, amíg meg nem állapítjuk, hogy kinek élveznek az érdekei elsőbbséget. A korlátozás ideje alatt az adatait tároljuk, más tevékenységet nem végzünk velük. Kivételt képeznek: ha Ön hozzájárul, vagy jogi igények előterjesztéséhez szükséges, természetes vagy jogi személyek jogainak védelme érdekében szükséges, fontos közérdekből kell kezelni. Ha ezek valamelyike miatt fel kell oldanunk a korlátozást, arról előzetesen tájékoztatni fogjuk.

**Tiltakozhat az adatkezelés ellen**

Amennyiben adatait jogos érdekünk alapján vagy közérdekből kezeljük, az ilyen adatkezelés ellen saját helyzetével kapcsolatos okból tiltakozhat. Ebben az esetben adatait nem kezeljük tovább. Kivéve: ha bizonyítani tudjuk jogos érdekeink elsőbbségét, vagy jogi igényeink előterjesztéséhez van az adatokra szükségünk.

1. **Hogyan tudja e jogokat érvényesíteni:** Amennyben úgy döntött, hogy az előbbiekben felsorolt jogai valamelyikével élni kíván, bátran keressen bennünket. Írásban személyesen is átadhatja azt az üzletünkben 5300 Karcag, Dózsa Gy.u.2. címen, megküldheti postai levélben a következő címre címezve a levelét 5300 Karcag, Dózsa Gy.u.2. vagy elektronikus módon a ( ) email címre küldve a kérelmét. A kérelme megválaszolása előtt azonosítanunk kell Önt, ezért kérelmében mindenképpen adja meg személyazonosító adatait és levelezési címét. Amennyiben úgy értékeljük, hogy a személyazonosságával kapcsolatban kétségeink vannak, egyéb azonosító adatokat is bekérhetünk Öntől. A válaszunkat, intézkedéseinket díjmentesen biztosítjuk, kivéve ha kérelme egyérteműen megalapozatlan vagy ismétlődő jellegű, túlzó. Ekkor ésszerű összegű díjat számolhatunk fel, de az intézkedést meg is tagadhatjuk. Intézkedésünket indokolatlan késedelem nélkül, de legfeljebb egy hónapon belül megtesszük. Szükség esetén ezt a határidőt további két hónappal megosszabbíthatjuk, erről egy hónapon belül az ok megjelölése mellett tájékoztatjuk Önt. Ha a személyes adatait nem kezeljük biztonságosan vagy jogszerűtlen az adatkezelésünk és ezzel Önnek vagy más személynek kárt okozunk, jogosult velünk szemben azt érvényesíteni. Amennyiben az adatkezeléssel az Ön személyiségi jogait sértettük meg, jogosult sérelemdíjat érvényesíteni. Mentesülünk a sérelemdíj vagy a kártérítés alól, ha Ön azt szándékos vagy súlyosan gondatlan magatartásával okozta. Mentesülünk akkor is, ha bizonyítani tudjuk, hogy a kárt vagy az érintett személyiségi jogainak sérelmét az adatkezelés körén kívül eső elháríthatatlan ok idézte elő.
2. **Kihez fordulhat jogai érvényesítése érdekében:** Amennyiben úgy érzi, hogy személyes adatait jogszerűtlenül kezeltük, e tájékoztatóban feltüntetett elérhetőségeken **elsősorban bennünket keressen meg, annak érdekében, hogy felvetéseit megvizsgálhassuk és segíthessünk a megoldásban.** Természetesen van lehetősége a Nemzeti Adatvédelmi Hatósághoz is fordulni, valamint bírósághoz is fordulhat, amely az Ön lakóhelye, tartózkodási helye szerinti Törvényszék vagy a Mi székhelyünk szerinti Törvényszék lehet.

**A NAIH elérhetőségei:**

1125 Budapest, Szilágyi Erzsébet fasor 22/C.

Levélcím: 1530 Budapest, Pf.:5

Email: ugyfelszolgalat@naih.hu

Honlap: [www.naih.hu](http://www.naih.hu)

Kérjük, hogy amennyiben akár a jelen tájékoztatóval kapcsolatban, vagy a személyes adatai kezelésével kapcsolatban kérdése, problémája merül fel, a tájékoztatóban jelzett bármely kommunikációs csatornán keresztül vegye fel velünk a kapcsolatot.

2020. január 12.

Quattro Szolgáltató Kft.

adatkezelő